Kamo Ağacanyan

Kamo Ağacanyan () — dövlət və hərbi xadim, general-leytenant, Birinci Qarabağ müharibəsi iştirakçısı, Qondarma Dağlıq Qarabağ Respublikasının keçmiş polis rəisi (25 mart 2013 – 6 iyun 2018), Aprel döyüşləri iştirakçısı, Qondarma Daölıq Qarabağ Respubliksının təhlükəsizlik xidmətinin direktoru (29 may 2020 – dekabr 2020), İkinci Qarabağ müharibəsi iştirakçısı.

 Həyatı 
1971-ci il dekabrın 13-də Edilli kəndində anadan olub. Azərbaycan Mənbələrinə görə atasının əsl adı Əkbər Kərimov, anası isə ermənidir. Onun Azərbaycan SSR dövründə orta məktəb sənədlərində soyadı "Kərimov" kimi qeyd edilib.

1989–1991-ci illərdə SSRİ Silahlı Qüvvələrində xidmət edib. 1997-ci ildə Abovyan şəhərinin "Qriqor Narekatsi" Universitetinə daxil olmuş və 2001-ci ildə bitirmişdir.

1991-ci ildən könüllü olaraq Artsaxın azadlığı uğrunda mübarizəyə qoşulmuş, Edilli, Hadrut rayonu, Mardakert rayonu, Kəlbəcər rayonunun işğal edilməsi uğrunda gedən döyüşlərdə Azərbaycana qarşı fəal iştirak etmişdir. 

1992-ci il fevralın 1-də Dağlıq Qarabağ Respublikası Silahlı Qüvvələrinin Uxtadzor dəstəsinin komandiri, 1993-cü il fevralın 1-dən isə müdafiə bölgəsi komandirinin müavini, sonra isə komandir təyin edilib. 

1994-cü il yanvarın 4-də döyüş əməliyyatları zamanı yaralanmış, sağaldıqdan sonra sıralarına qayıtmışdır.

2016-cı ilin 4 günlük, 2020-ci ilin 44 günlük müharibəsində Azərbaycana qarşı döyüşlərdə fəal iştirak edib.

 İstinadlar 

Kateqoriya:Ermənistan tərəfindən Birinci Qarabağ müharibəsi iştirakçıları
Kateqoriya:Aprel döyüşləri iştirakçıları
Kateqoriya:Ermənistan tərəfindən İkinci Qarabağ müharibəsi iştirakçıları
Kateqoriya:Xocalı soyqırımını törədənlər
Kateqoriya:Azərbaycan erməniləri